|  |  |
| --- | --- |
| i_gerb_big | **MINISTERUL FINANȚELOR****AL REPUBLICII MOLDOVA** |

# ORDIN

mun. Chişinău

**\_\_\_\_\_\_\_\_\_\_**\_\_\_\_\_\_\_\_\_ Nr.\_\_\_\_\_\_\_\_\_

*Cu privire la modificarea Regulamentului privind rambursarea TVA pentru producătorii agricoli, aprobat prin Ordinul Ministrului finanțelor nr.3/2023.*

În temeiul art.III din Legea pentru modificarea unor acte normative (regimul datoriilor vamale şi penalitățile aferente pentru persoanele cu dizabilități locomotorii, reglementări privind primele de asigurare obligatorie de asistență medicală) nr.146/2025 (Monitorul Oficial al Republicii Moldova, 2025, nr.340-342, art.401), precum și art.XVIII din Legea pentru modificarea unor acte normative nr.187/2025 (Monitorul Oficial al Republicii Moldova, 2025, nr.379-380, art.491),

**ORDON:**

1. Regulamentul privind rambursarea TVA pentru producătorii agricoli, aprobat prin Ordinul Ministrului finanțelor nr.3/2023, se modifică după cum urmează:
2. la punctul 3 lit.a):

a) textul „95%” se substituie cu textul „70%”;

b) textul „sau pe parcursul anului 2023” se substituie cu textul „sau pe parcursul anilor 2023–2025”;

c) la propoziție a doua, după liniuța a doua se introduce următorul text:

„- raportului dintre suma venitului din desfășurarea activităților menționate obținut în anul 2024 şi suma venitului din activitatea operațională înregistrată în anul 2024, în cazul solicitării rambursării TVA pentru perioada stabilită la pct.1 lit.b);

- raportului dintre suma venitului din desfășurarea activităților menționate obținut în anul 2025 şi suma venitului din activitatea operațională înregistrată în anul 2025, în cazul solicitării rambursării TVA pentru perioada stabilită la pct.1 lit.b).”;

1. la punctul 7 subpunctul 1) textul „decembrie 2023” se substituie cu textul „decembrie 2024”;
2. la punctul 13 subpunctul 2) textul „decembrie 2023” se substituie cu textul „decembrie 2024”;
3. la punctul 19 subpunctul 3):
4. litera b) va avea următorul cuprins:

„reflectată în boxa 23 a declarației privind TVA pentru perioada fiscală decembrie 2024, în cazul solicitării rambursării TVA pentru perioada stabilită la pct.1 lit.b). La determinarea sumei respective, se va lua în calcul suma TVA, reflectată în Declarația privind TVA pentru luna decembrie 2024, depusă pînă la momentul intrării în vigoare a Legii pentru modificarea unor acte normative (regimul datoriilor vamale şi penalitățile aferente pentru persoanele cu dizabilități locomotorii, reglementări privind primele de asigurare obligatorie de asistență medicală) nr.146/2025.

La examinarea cazurilor privind rambursarea TVA pentru cererile depuse după data intrării în vigoare a Legii nr.146/2025 (28 iunie 2025), precum și celea aflate la etapa de examinare, pentru care se vor emite deciziile privind rambursarea TVA ulterior acestei date, la aprecierea sumei TVA pasibile rambursării pentru perioada, stabilită la pct.1) lit.b) se va lua în calcul suma TVA spre deducere în perioada ulterioară, reflectată în boxa 23 a declarației privind TVA pentru perioada fiscală decembrie 2024.”;

1. în ultima propoziție textul „decembrie 2023” se substituie cu textul „decembrie 2024”.
2. la punctul 20 textul „decembrie 2023” se substituie cu textul „decembrie 2024”.
3. se completează cu punctul 26 cu următorul cuprins:

”26. Prevederile aferente pragului de eligibilitate de 70%, stabilit în pct.3 lit.a), se aplică pentru cazurile de rambursare începând cu anul 2022:

1. solicitate prin depunerea cererilor pînă la data intrării în vigoare a Legii nr.187/2025 pentru care se vor emite decizii de către Serviciul Fiscal de Stat după această dată;
2. solicitate prin depunerea cererilor după data intrării în vigoare a Legii nr.187/2025;
3. solicitate repetat pentru perioadele pentru care rambursarea a fost respinsă din motivul neatingerii pragului de eligibilitate 95%”.

 **7)** Anexa nr.11, în coloana 2 din tabel, textul „decembrie 2023” se substituie cu textul „decembrie 2024”.

1. Prezentul ordin intră în vigoare la data publicării în Monitorul Oficial al Republicii Moldova şi se aplică pentru perioadele fiscale ce fac parte din perioada Programului de rambursare a TVA conform Legii nr.337/2022, cu excepția punctului 1 subpunctului 1) litera a), care intră în vigoare la data publicării prezentului ordin în Monitorul Oficial al Republicii Moldova, dar se aplică pentru rambursările începând cu anul 2022.

**Ministra Finanțelor Victoria BELOUS**